• United States. Defense Mapping Agency. Hydrographic Center, Sailing Directions for Antarctica: Including the Off-lying Islands South of Latitude 60°, P 248
• United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 299
וו צ'ינג ליאנג
ווּ צ'ינג ליאנג (בסינית: 吴清亮; נולד בשנת 1927) הוא מיליארדר סינגפורי שהקים את וות'לאם אחזקות, המייצרת מוצרי צבע וציפויים. הונו הוערך בנובמבר 2020 במעל 22 מיליארד דולר.
חיים מוקדמים וקריירה.
וו צ'ינג ליאנג נולד בסינגפור. הוא בנם של וו סונגצ'ינג ולי שיוּיִינג.
הוא הקים את חנות הצבע הראשונה שלו בסינגפור בשנת 1955, והפך למפיץ הראשי של Nipon Paint בשנת 1962. חברת וות'לאם אחזקות, שיש לה כיום נתח משמעותי מעסקי הצבע, הוקמה בשנת 1974 במקור כחברת נדל"ן.
ענבר לניר
ענבר לניר (נולדה ב-3 באפריל 2000) היא ג'ודוקא ישראלית המתחרה בקטגוריית המשקל של עד 78 ק"ג, זוכת מדליית ארד מאולימפיאדת טוקיו 2020 בקטגוריית הנבחרות המעורבות כחלק מנבחרת ישראל. מדורגת במקום השני בדרוג העולמי נכון ליולי 2022.
ביוגרפיה.
לניר נולדה וגדלה ביהוד למיכל ורונן. התאמנה בהתעמלות קרקע ובריקוד, בטרם החלה להתאמן בג'ודו בגיל 6, במועדון "הפועל ג'ודו יהוד" בניהולו של רן ידגר. בגיל 15 התחילה להתאמן בנבחרת הקדטים במסגרת פרויקט אתנה. בגיל 17 עברה להתאמן במועדון מיט"ב נתניה בניהולו של שני הרשקו שהוא מאמנה האישי.
לניר בוגרת בית הספר "תיכון מקיף יהוד" במגמה לחינוך גופני. שירתה בצה"ל במעמד ספורטאי מצטיין כמש"ק שלישות באט"ל.
קריירה.
בתחילת הדרך, התחרתה לניר בקטגוריית משקל של עד 70, במסגרת נבחרת הקדטיות תחת המאמנת עינת ירון. במהלך השנים 2015–2017 השתתפה לניר בטורנירים בינלאומיים בקטגוריות גיל של עד 17 ועד 21.
ב-2017 באימון ערב יציאה לתחרות מחוץ לישראל, נפגעה וספגה פציעה ברצועה צולבת קדמית בברך. לאחר הניתוח החל תהליך החלמה ושיקום שארך כעשרה חודשים, בסיומו חזרה להתאמן בג'ודו ולהתחרות. במקביל לתהליך השיקום, הוחלט להעבירה לקטגורית משקל של עד 78 ק"ג.
הופעתה הראשונה של לניר בתחרות בוגרים בקטגוריית המשקל החדשה התרחשה בגיל 18 במסגרת טורניר גראנד פרי תל אביב 2019. לניר הפסידה להונגרייה אנט מסרוס (Anett Meszaros) בקרב הראשון והודחה מהתחרות. במהלך 2019 השתתפה במספר תחרויות בינלאומיות לבוגרים במטרה לנסות ולהשיג ניקוד מספיק לקבלת הקריטריון להשתתפות במשחקים האולימפיים בטוקיו 2020. בנובמבר 2019 זכתה במדליית ארד באליפות אירופה עד גיל 23, שנערכה ברוסיה, לאחר שגברה על האיטלקייה אריאנה קונטי (Arianna Conti) בקרב על המקום השלישי.
אליפות אירופה עד גיל 21 - 2020.
בקרב הראשון התמודדה מול האוסטרית מרלן הונגר (Marlene Hunger), הקרב הוכרע באיפון לטובת לניר תוך 10 שניות. ברבע הגמר ניצחה את פטרוניילה פאביץ' (Petrunjela Pavic) הקרואטית. בקרב חצי הגמר מול ההולנדית קים הוי (Kim Hooi) הפסידה לניר ועברה לבית הניחומים. בקרב על מדליית הארד ניצחה לניר את ההולנדית רנה ואן הארסלר (Rene Van Harselaar) שדורגה ראשונה בתחרות.
אליפות אירופה עד גיל 23 - 2020.
זכתה במדליית הזהב לאחר שגברה על יריבותיה מספרד, סלובניה, הולנד בסיבובים הראשונים ובקרב בגמר מול הקרואטית.
גראנד סלאם - טשקנט 2021.
עלתה לראשונה בקריירה לפודיום בגראנד סלאם אחרי שזכתה במדליית ארד בטשקנט, אוזבקיסטן, בזכות ניצחון באיפון על יון היונג'י הקוריאנית, 30 שניות לסיום הקרב. הגיעה לקרב על הארד אחרי הפסד בחצי הגמר לקרלה פרודן הקרואטית. לפני כן גברה על נפלי פאפאדקיס האמריקאית בווזארי בסיבוב הראשון, ואז את סופי ברגר מבלגיה אותה הכניעה באיפון מהיר. ברבע הגמר התמודדה מול קורבנבאווה האוזבקית, שעלתה ליתרון אך הפסידה לענבר באיפון.
גראנד סלאם - טביליסי 2021.
בקרב הראשון השיגה ניצחון באיפון על קארן לאון מוונצואלה, המשיכה עם ניצחון בווזארי על לוריאנה קוקה מקוסובו המדורגת במקום השביעי בעולם, וברבע הגמר גברה בעונשים על ז'נזאו מא הסינית. בחצי הגמר הפסידה באיפון לקארן סטיבנסון ההולנדית, ולאחר מכן בקרב על הארד ניצחה את ברנדט גראף באיפון תוך 9 שניות בלבד.
גראנד סלאם - אנטליה 2021.
פתחה עם ניצחונות בסיבוב הראשון מול לוצ'יה קנטרו הארגנטינאית והשני מול האמריקאית נפלי פאפדקיס, ברבע הגמר הפסידה ליפנית שורי המאדה המדורגת שנייה בעולם, ובבית הניחומים רשמה הפסד נוסף לאנטונינה שמלבה הרוסייה. סיימה את התחרות במקום השביעי אך נכנסה לראשונה לקריטריון לאולימפיאדת טוקיו ביום הולדתה ה 21.
אליפות העולם - בודפשט 2021.
בסיבוב הראשון, ניצחה את קמילה אנטומרצ’י הקובנית בת ה-33, אף על פי שנקלעה לפיגור של וזארי. בסיבוב השני ניצחה את ברנדטה גראף האוסטרית באיפון מהיר תור 18 שניות. ברבע הגמר נעצרה לאחר הפסד לחוסה סטיינהוייז ההולנדית וירדה לבית הניחומים. בקרב האחרון ליום התחרות הפסידה לאנסטסיה טורצ'ין מנבחרת אוקראינה וסיימה במקום השביעי. עם זאת, בתוצאה זאת הבטיחה לניר סופית את השתתפותה במשחקים האולימפיים בטוקיו.
אולימפיאדת טוקיו 2020.
לניר זכתה במדליית ארד עם נבחרת ישראל בקטגוריית הנבחרות המעורבות. בתחרות האישית בקטגוריית המשקל של עד 78 ק"ג, לניר הודחה בשלב שמינית הגמר. היא הגיעה לתחרות האולימפית מדורגת במקום ה-18 מבין המתחרות והחלה את דרכה בסיבוב הראשון מול מונחצצג אוטגון המונגולית, אותה ניצחה באיפון תוך 18 שניות מפתיחת הקרב. בשמינית הגמר היא הפסידה באיפון למדורגת חמישית, מיירה אגיאר הברזילאית.
גראנד סלאם - פאריס 2021.
לניר זכתה במדליית ארד בטורניר גראנד סלאם שנערך ב 16-17 באוקטובר 21 בפאריס. בסיבוב הראשון ( שמינית הגמר ) גברה בקרב הראשון שלה על האבי מגססה הצרפתייה, כש-46 שניות מפתיחה הצליחה לרתק אותה ולהשיג איפון. ברבע הגמר הפסידה לרוסיה אלכסנדרה בבינסטבה, מדליסטית הארד מאליפות העולם 2018, שהכניעה את ענבר בבריח. בקרב בבית הניחומים ניצחה ענבר את נטלי פאוול הבריטית ולבסוף, בקרב על מדליית הארד הכניעה את ההולנדית קארן סטיבנסון תוך 26 שניות בחניקה.
גראנד סלאם - באקו 2021.
לניר זכתה במדליית כסף. ניצחה 2 קרבות ונכנעה באיפון לגרמנייה לואיז מלזאן.
גראנד סלאם - אבו דאבי 2021.
לניר זכתה במדליית ארד. ברבע הגמר הפסידה לבריטית אמה רייד וירדה לבית הניחומים. ניצחה את מיגלה דודנייט הלטבית בקרב הראשון ואת פטריציה ברולי הסלובנית בקרב על המדליה.
גראנד פרי - פורטוגל 2022.
לניר זכתה במדליית ארד בתחרות הראשונה ל 2022 שנערכה בליסבון, פורטוגל בתאריך ה 30 בינואר. לניר התחילה את התחרות בסיבוב השני מול הצרפתייה מרי פרננדז אותה ניצחה באיפון, ברבע הגמר הפסידה לניר לאליס בלאנדי האיטלקייה בשני וואזרי וירדה לבית הניחומים. הקרב הראשון בבית הניחומים הסתיים בניצחון טכני על אנסטסיה טורצ'ין האוקראינית לאחר שהאחרונה נפסלה ברבע הגמר שלה בשל תרגיל לא חוקי. את הקרב על מדליית הארד מול אלופת אירופה לשנת 2021, ביאטה פאקוט מפולין סיימה לניר באיפון שהושג תוך 22 שניות.
גראנד סלאם - מונגוליה 2022.
לניר עלתה אוטמטית לרבע הגמר בו ניצחה בריתוק מהיר את נדזהנדה טאטרצ'נקו הרוסיה שהתחרתה תחת דגל איגוד הג'ודו, בחצי הגמר ניצחה באיפון את המקומית ארדנט באטביאר. בקרב הגמר מול מאמי אומקי, אלופת העולם לשעבר ( 2015 ) מיפן נכנעה לניר וסיימה עם מדליית כסף. לאחר תחרות זו עלתה בדרוג העולמי למקום השלישי.
גראנד סלאם - הונגריה 2022.
ענבר לניר זכתה במדליית הכסף אחרי הפסד בעונשים לאליס בלאנדי האיטלקייה. בחצי הגמר גברה לניר באיפון על איירמה סילבסטרה מהרפובליקה הדומיניקנית. כדי להגיע לחצי הגמר היה על לניר לנצח רק בקרב אחד, בו גברה באיפון על קליימה אנטומרצ'י הקובנית.
גראנד פרי - זאגרב, קרואטיה 2022.
לניר, שעלתה אוטומטית לסיבוב השני, עברה יריבות מסלובניה ומקובה, ובחצי הגמר השיגה איפון דקה וחצי מהפתיחה, על נטשה אוסמה ההולנדית, מדליסטית הארד מאליפות העולם לנוער, המדורגת 19 בעולם. בגמר מול נטלי פאוול הבריטית הוכנעה ענבר בחניקה והסתפקה במדליית הכסף.
ארמין פודור
ארמין פודור (במקור פליישנר, בהונגרית: Fodor Ármin; נאג'מיהאי, מחוז זמפלן, 27 בינואר 1862 – בודפשט, 23 בפברואר 1944) היה שופט, מומחה למשפט יהודי-הונגרי, קודיפיקטור (עורך חוקים ומחבר תקנות וצווים), יושב ראש מועצת הקוריה המלכותית ההונגרית (בית המשפט העליון בהונגריה משנת 1723 ועד 1949. יושב ראש מועצת הקוריה הוא תפקיד מקביל לנשיא בית המשפט העליון בישראל).
ביוגרפיה.